OTERO GABIRONDO (EH Bildu, 2018-05-03):
Bai, laburrean.
Asmo handirik ez nuen ateratzeko baina hor badira bi-hiru kontu interesgarriak atera direnak.
Grajales jauna, nik esango nuke ez Don Carlos, ez petroleoa eta denborak esango digu, baina esango nuke ere ez gasa. Eta hori ikusiko dugu, denbora tarteko izango da.
Zuk Moisesen tauletan idatzita egongo balitz bezala esan duzu "va a aumentar el consumo de gas". Hori izango da egiten diren politiken arabera eta hartzen diren erabakien arabera. Ez dago inon idatzita.
Ados nago ere ni ere baita, etorkizunari begira jarri behar garela, eta badugula zeregina. Desde luego, zeregin izugarria eta erronka izugarria daukagu arlo energetikoan Euskal Herrian eta baita Euskal Autonomia Erkidegoan.
Baina zuk gaia nolabait amortizatutzat ematen ari zara frackingarena eta nik pero batzuk oraindik jarri nahi nizkioke.
Egia da, eta nolabait arrazoia duzu eta nik hori urteetan defendatu izan dut, ...
...eta nik pero batzuk oraindik jarri nahi nizkioke, eta egia da eta nolabait arrazoia dugu.
Eta nik hori urteetan defendatu izan dut eta nolabait onartu, onartze bat egin duzu inplizituki baldin bada ere, eta da frackingaren bultzatzaile nagusia Eusko Jaurlaritza izan dela azken 15 urteetan, zeren zuk esaten duzu ba behin 2016. urtean Jaurlaritzak esaten duenean jada frackinga ez dela erabiliko, zuk egiten duzu estrapolazio bat eta esaten duzu, bueno, ba hori da bermea Eusko Jaurlaritzak esatea, edo Eusko Jaurlaritzaren konpromisoa frackinga ez dela egingo.
Baina nik gogoratu nahi dut borondateak edo borondatez haratago legeak ere prezisoki horretarako egiten direla eta esan nahi dut, eta hor ere badaude, baditugu beldur batzuk, nahiz eta guk ere onartu epe labur, ertain batean frackinga seguruenik ere ez dela izango, baina gaur egun kanpoko enpresa bat etortzen baldin bada eta frackinga egin nahi baldin badu Euskal Autonomian, nahikoa du akuiferoen zaurgarritasunaren mapatik kanpo egitea eta ebaluazio estrategiko bat egitea. Bi baldintza horiek betez gero, eta betegarriak dira, frackinga egin dezake.
Beraz, bueno, alde batetik onarpena Jaurlaritza izan dena bultzatzailea eta, bestetik, eta hor ni ere pixka bat kontuz ibiliko nintzake, zeren nik badakit Euzko Alderdi Jeltzaleak borondatea eta beti duela uste eta nahia Gobernua beti bere esku izango duela, baina hori aldatu daiteke.
Zeren zuk hitz egin dezakezu niri iruditzen zait zure alderdiaren borondateaz edo Jaurlaritza honen borondateaz, baina hurrengo jaurlaritzak ez dakigu zein borondate izango duen, agian alderdi berekoa izanda ere. Beraz, legeen bueltan ari baldin bagara eta lege bat proposatu izan baldin bada eta Auzitegi Konstituzionalaren ebazpenaren aurkako iritzia adierazi nahi baldin badugu, da borondate hutsarekin ez dela nahikoa izaten, horregatik.
Eta hemen bukatuko dut. Nik, zuk hemen Gobernuaren posizioaren eta zure alderdiaren posizio energetikoaren panegiriko bat egin duzu. Ni ez naiz hemen sartuko, iruditzen zait gaurko foroa egokiagoa zela frackingaren Legearen inguruko ebazpenari zer erantzun eman behar zaion. Iruditzen zait emango zaion erantzuna gaur egun marko juridikoak ematen diguna hor tarte oso estu, estuegi den horretan eta horrekin seguru ados gaude, hor jokatu behar dugu eta datozen ekimenak eta etorriko diren hurrengo proposamenak marko horretan kokatu beharko ditugu.
Eta noski niri ere ez didala inongo graziarik egiten Espainiako Gobernuari ezer eskatzea, baina es que Espainiako Gobernuaren erabaki baten ondorioz etorri da gure legearen murrizketa izugarri edo behintzat handi edo nabarmen hori. Beraz, hori ere joko zelaiaren arazoak dira eta ez gara gu izango joko zelai honetaz haratago bultzada emango ez duen taldea, horretan ere zain gaude. Badakizue.
Besterik gabe.